সিরিয়ায় একের পর এক অঞ্চল আইএসমুক্ত হলেও থেমে নেই সংঘাত আর সংঘর্ষ। সরকারি বাহিনী আর বিদ্রোহীদের পাল্টাপাল্টি হামলায় প্রতিনিয়তই ঝরছে প্রাণ, বাড়ছে অবরুদ্ধ মানুষের সংখ্যা। এ অবস্থায় দেশটির অবরুদ্ধ পূর্ব ঘৌটায় মানবিক বিপর্যয়ের দ্বারপ্রান্তে পৌঁছে গেছে বলে সতর্কতা জারি করেছে জাতিসংঘ। অঞ্চলটিতে গুরুতর অসুস্থ হয়ে পর্যাপ্ত চিকিৎসার অভাবে এ পর্যন্ত ২১ জনের মৃত্যু হয়েছে বলে জানিয়েছে বিশ্ব স্বাস্থ্য সংস্থা।